text: Dramatiskur javnleikur hjá monnum - Neistakvinnurnar vunnu greitt
text: #000001
text: Tað var nær við, at Neistin heilt tryggjaði sær hondbóltsræði í høvuðsstaðnum fyribils, tá grannauppgerðir vóru í høllini á Hálsi í gjárkvøldið.Kvinnurnar løgdu út, og hóast Kyndil byrjaði dystin væl betri, so vunnu tær í bláum at enda greitt. Neistin skorði bert tvey mál fyrstu 13 minuttirnar, og bæði vóru brotskøst. Verjan hjá Kyndli eydnaðist væl, men sum dysturin leið, haltaði tað ov nógv í álopspartinum. Kyndil saknaði Turið Arge Samuelsen, sum gekk á odda í stórsteypadystinum. Neistin fekk glið á, var á odda við tveimum í steðginum og bygdi á leiðsluna í 2. hálvleiki. Neistin vann við tíggju málum og fekk harvið frálíka byrjan uppá kappingarárið.Nadja Pejovic skoraði átta mál, men tað eydnaðist samanlagt ikki nógv væl hjá teimum í grønum (Savnsmynd: Sverri Egholm)Hjá monnum komu bæði liðini uppum 30 mál. Kyndil hevur styrkt seg í summar, og nýggju danirnir gjørdu mun. William Skovsager og Tobias Thisen skoraðu samanlagt 19 mál, men hóast leiðslu til Kyndil í steðginum lá tað til Neistan, tá bert ein lítil løta var eftir.Teir í bláum løgdu seg á odda við fýra málum, tá beint yvir fimm minuttir vóru eftir. Síðani skoraði Neistin ikki aftur, og Kyndil vendi øllum á høvdið. Tá bert nøkur sekund restaðu í, varð brotsskast dømt. Pauli Høj fekk reytt kort, og Neistin legði protest. Tobias Thisen skoraði uppá brotsskastið, og tað endaði 31-31. Umráðandi stig hjá Kyndli. 2. umfar er á skránni í vikuskiftinum. Yvirlit fyri SMS sæst her, og yvirlit fyri Burn sæst herKelda: Hondbóltssamband FøroyaSMS-deildin 1. umfarSunnudagin 10.09H71 - VÍF 34-30 (15-15)Toppskjúttar: Sára Jacobsen 10 mál, Fríða Nolsøe Olsen 8 málSí dómaraseðlan herEB - StÍF 22-29 (7-11)Toppskjúttar: Masa Varajic og Nukaaka Petrussen Lyberth 6 mál, Natasja Hammer 8 mál og Maria Mrdalo 6 málSí dómaraseðlan herLes meira herLeygardagin 09.09Stjørnan - VB 29-26 (12-15)Toppskjúttar: Savica Mrkikj 10 mál, Durita Krosslá Hjelm 8 málSí dómaraseðlan herÍ gjár, týsdagin 12.09Neistin - Kyndil 30-20 (11-9)Toppskjúttar: Bjørk Franksdóttir Joensen 8 mál, Nadja Pejovic 8 málSí dómaraseðlan herBurn-deildin 1. umfarÍ gjár, týsdagin 12.09Neistin - Kyndil 31-31 (15-17)Toppskjúttar: William Skovsager 10 mál, Tobias Thisen 9 mál - Pauli Høj og Phillip Harper Müller 7 málSí dómaraseðlan herSunnudagin 10.09H71 - VÍF 25-28 (9-12)Toppskjúttar: Sveinur Olafsson 8 mál, Filip Jojic 7 málSí dómaraseðlan herSí eisini: Vestmenningar vunnu á útivølli móti greipuvinnarunumLeygardagin 09.09StÍF - KÍF 26-34 (13-16)Toppskjúttar: Rasmus Søby 8 mál, Trúgvi Hávardsson 7 málSí dómaraseðlan herFrí: Team Klaksvík (Sjey lið eru, í mun til SMS-deildina har átta lið luttaka)Sí eisini: Hondbólturin er av álvara byrjaður aftur
text: #000004
text: Venjingarlega fyri landsliðnum og skeið fyri venjarum um vikuskiftið
text: #000009